LidanRubinov/Halacha-QA huggingface dataset:
שאלה: הגנת הילד מפני משפחת הגרוש: אני ובעלי התגרשנו. יש לנו בת משותפת. סוכם ביניינו כי אביה יקח אותה פעם בשבוע ובכל סוף שבוע שני. יש לציין כי הבת ישנה אצלו (הוא גר עם הוריו)ולמחרת הולכת לבית הספר. לאחרונה נודע לי כי בבית ההורים יש מריבות קשות בין ההורים המריבות מכילות קללות מילוליות קשות, הרמת ידיים אחד על השני, אפילו מעורבות של שכנים ומשטרה כיוון שמדובר במקרה קשה מאוד (אחד הבנים משתמש בסמים ובתוך הבית). האם אני יכולה לפנות לבית הדין על מנת שישללו מהגרוש שלי (שגם הוא מהמר כפייתי) את הסדרי הראיה עד אשר ימצא מקום מגורים הולם?
תשובה: את יכולה לפנות לביה"ד, אולם בפני ביה"ד עומדים שני הצדדים, ומן הסתם הצד השני יציג תמונה שונה משלך.
שאלה: הפרשת תו"מ באתרוג: שמעתי שבהפרשת תו"מ על אתרוגים יש להפריש ללא ברכה (או בהירהור בשם ומלכות) וזאת מכיוון שהאתרוגים ניטעים על דעת ארבעת המינים ולא לאכילה (למרות שחלק מהאתרוגים נאכלים אח"כ בצורת ריבה מ"מ בעל הפרדס לא נוטע לצורך זה) ויש שיטה בראשונים שבמציאות כזו כלל לא צריך להפריש. ולכן אנו נפריש מכיוון שאנו חוששים לשיטות שנפסקו להלכה אבל לברך לא נברך, האם שמעתי נכון?
תשובה: אתרוגים טעונים הפרשת תרומות ומעשרות כמו כל פרי, ו
שאלה: היחס ל"ספר האגדה": מה צריך להיות היחס כלפי "ספר האגדה" של ביאליק?
תשובה: עד כמה שידוע לי, ביאליק לא שינה שום דבר אלא תרגם וערך לפי נושאים. לאור זאת איני רואה מניעה להשתמש בו.
שאלה: עניית אמן על קדיש לא ברור: ידוע הכלל שאין עונים אמן על ברכה שלא נשמעה בבירור. האם אותו הכלל נוהג גם בעניית אמן על קדיש במידה והאומר קדיש נשמע מקוטע או לא שלא נשמעו חלקים מהקדיש? ומה הדין לגבי עניית "ברוך ה המבורך" ולגבי קדושה בחזרת הש ץ, במידה ואלו לא נשמעו כראוי מפאת רעשים בבית הכנסת או בשל קול חלוש של הש ץ?
תשובה: לגבי עניית אמן של קדיש, זהו אותו דין. אבל לקדושה ולברכו אפשר להצטרף אף-על-פי שלא שמע בבירור את הש"ץ.
שאלה: הגומל על קטיושה: אני גר בטבריה, ולא מזמן (לפני שבוע) היתה נפילות קטיושה בשבת אחת ואחת מהם היתה ממש קרובה לבית שלי עד כדי כך שהבית שלי ניפגע מרסיסים ומההדף נשברו חלונות. האם אני צריך לומר הגומל, וכן מאיזה מרחק שנופל הטיל צריך לומר הגומל? וכן, מפיקוד העורף אומרים לנו כל הזמן להישאר בממ"ד, ולהצאת רק לצרכים דחופים, האם תפילה במניין נחשבת צורך דחוף וניתן לצאת או להתפלל ביחידות בבית?
תשובה: תברך הגומל כשהסכנה תחלוף. תפילה בציבור היא צורך דחוף לא פחות ממכולת. מומלץ להתפלל במרחב מוגן.
שאלה: מצוות גירושין: למה בתורה יש מצוות כמו גירושין, האם זו מצווה, ואם אדם רוצה לקיים את כול המצוות צריך להתגרש?
תשובה: יש מצוות שמלמדות איך להתנהג במצב מסובך, למשל אם אדם גזל, צריך להשיב את הגזלה ולהביא אשם גזילות, אם אדם חילל שבת בשוגג צריך להביא קורבן חטאת. לא עולה על הדעת לחנך לגזול כדי לקיים מצות השבת גזילה וכך אם אדם הגיע חלילה למריבה קשה עם אשתו ואיננו מוכן לחיות איתה, עליו לגרש אותה בגט ולא בדרך אחרת.
שאלה: איך מוכנים לחתונה?: אני עוד מעט מסיים שיעור א בישיבה טובה ומרגיש שנבניתי מאוד אבל עם זאת מרגיש שיש עוד הרבה להיבנות, ולכן שאלתי, האם ישנם דברים מסויימים שאני אמור להרגיש עם עצמי כדי לדעת שאני מוכן לנישואין?
תשובה: הדבר הטוב ביותר שתקבל עיצה ממי שמכיר אותך למשל מהר"מ שלך בישיבה. בנוגע לגיל נישואין יש בכך גישות שונות. אולם לפי כולם צריך בשלות בדברים מסויימים. ראשית שיהיה ברור לך מי אתה, שתכיר את עצמך, שתוכל להגדיר לעצמך מה הם הכוחות החזקים שלך ובמה אתה מתקשה. עצם ההגדרה העצמית היא חשובה בשביל לגשת למשימה הגדולה שנקראת הקמת בית. שנית, תבדוק כיצד אתה במערכות היחסים עם חבריך. תבדוק האם אתה קטנוני בתגובותיך או שאתה סובלני ובוגר שלא נכנס לקטנויות. שלישית, תדמיין לך מה האחריות שנתבעת ממך בכדי להקים משפחה. אחריות במחויבות לקשר, אחריות כלכלית ועוד ועוד - בדוק האם מתאים לך לקחת אחריות זו עתה. בהצלחה.
שאלה: ירידה בתפילה: השנה בשנת הלימודים שלמדתי בישיבה, בבוקר ההייתי בתפילה, ממש נהנתי והרגשתי את התפילה, זאת היתה הרגשה קסומה שלא רציתי לותר עליה לעולם, הרגשתי ממש חיבור יכולתי בתפילת שמונה עשרה להתפלל שעות ולא להרגיש איך שהזמן עובר, ובזמן האחרון לאחר שנת הלימודים התחושה המיוחדת הזאות נעלמת לאט לאט ורק ורק מדי פעם מצליח אני להגיע לזה שוב, ואני ממש לא מבין למה זה קורה לי, מה עושים?
תשובה: זה מאד צפוי. לא רק אצלך זה קורה, השלבים הראשונים בכל דבר שאנו עושים הם מלהיבים. כך גם בעזי"ה כשתתחתן אתה תתלהב ברגע הראשון ואח"כ תצטרך לעבוד על כך קשה. הקב"ה עוזר לנו שבשלבים הראשונים הוא נותן לנו הברקות שמיימיות כאלו שאנו יכולים להתלהב מדברים. זה אמיתי ומעיד על הקשר והחיבור שלנו לדבר. זה מעיד למה אנו מסוגלים להגיע. אולם אחרי ההברקה הזאת אנו חוזרים לחיים הרגילים ומכאן אנו צריכים לעלות לאט לאט לבסס את ההבזק הראשוני שהוא יהיה מבוסס אצלנו לא מכוח החידוש שבעניין אלא מכוח מה שאנו שייכים לו באמת. כך גם עם ישראל ברגע הראשון במעמד הר סיני התלהב, אולם לאחר מכן נפל וצריך לבנות את עצמו שנים ע"ג שנים. עכשיו מגיע השלב של העבודה הקשה שתיקח לך זמן רב. קח נשימה ארוכה ותתחיל לעבוד. קח לך משימות קטנות יותר שתוכל לעמוד בהם ולאט לאט תתקדם. קח לך ברכה אחת בשמונה עשרה שבה תתרכז. קח לך מצווה אחת שבה אתה מהדר וכדו'. כך תמשיך תתעלה ותצליח.
שאלה: כיבוד גדול הדור: השו"ע ביו"ד רמד,י כותב: אם הוא מופלג בחכמה, אפילו אינו רבו, דינו כרבו מובהק, הגהה: מי שהוא גדול הדור ומפורסם בדורו בכך, נקרא מופלג בחכמה (תרומת הדשן סימן קלח ותוספות). היינו שהשו"ע מלמד אותנו כאן את הדין שגדול הדור דינו כרבו המובהק של כולם (גם מי שלא למד ממנו) וכולם חייבים לכבדו ולעמוד לפניו וכו. השאלה היא האם מדובר רק על אדם אחד בדור, היינו החכם הגדול ביותר בדור במדה ויודעים מי זה או שמדובר על כל חכם שנחשב לאחד מגדולי הדור אע"פ שיש גדולים ממנו, האם החיוב לכבדו זה רק בעמידה ולפניו וכו או שיש חיוב על כולם לשמוע לפסקיו ועצותיו של גדול הדור אע"פ שאינו רבם?
תשובה: נראה לי שלגבי עמידה של כבוד יש להחמיר לעמוד בפני כל גדול בתורה אע"פ שאינו רבך. אבל לגבי שמיעה לפסיקת רבנים יש לך ללכת אחר פסיקותיו של רבך.
שאלה: כתבי רבי נחמן: בזמן האחרון התחלתי להמשך מאוד לתורת החסידות ובמיוחד לכתבי רבי נחמן, זה מביא לי שמחה רבה והתחברות והתעוררות לדת למרות שכל חיי הייתי דתיה, ואולם יחד עם זאת עולה בי חשש, שכן פעם היתה התנגדות רבה לדרך זו וגם סיפרו לי שרב כלשהו פירסם קונטרס נגד רבי נחמן ואמר שיש בעיה ללמוד כתבים שלו (התנגדות למושג עזות דקדושה וכו ), בנוסף רציתי לדעת האם יש מקור כלשהו נוסף (פרט לתורת החסידות) ששם דגש כ"כ גדול על מידת השמחה והאם ראוי לשמוח באמת, כל עוד עדיין אין לנו בית מקדש (במיוחד בימים אלה), בנוסף רציתי לשאול האם יש בעייתיות כלשהי של לימוד נשים רווקות בספרו של רבי נחמן, ליקוטי מוהר"ן?
תשובה: אין שום בעיה ללמוד את כתביו של רבי נחמן והם בהחלט מתאימים גם לנשים רווקות. כמובן שהטוב ביותר הוא ללמוד את הספרים הללו עם הדרכה והייתי ממליץ בחום להיכנס לאתר "לב הדברים" שלנו ולראות את הספרים והשיעורים שיש שם. לגבי השמחה - גם גדולי ישראל דברו על עבודת השמחה, ומי שבקי בדבריהם רואה שרבי נחמן רק מפתח אותם ולא ממציא דבר חדש ובוודאי שלא משהו שהוא נגד ההלכה חלילה.
שאלה: נעלי עבודה חדשות ב"בין במיצרים": האם מותר לחדש נעלי עבודה, בימי "בין המיצרים", במקום נעליים שבלו, ובתשעת הימים?
תשובה: ראוי להמתין עד אחרי ת"ב. אם אין אפשרות אחרת, יש לחדשן עד ערב ר"ח אב
שאלה: פנקסי התרמה בשבת?: האם פנקסי התרמה הם מוקצה בשבת?
תשובה: כן. הרב שלמה רקובסקי.
שאלה: "שימני כחותם": בחתונתי חיתן אותנו רב, וללא שביקשנו ממנו הוא אמר לאישה לקחת את הטבעת של הגבר ולשים לו על היד תוך כדי שהיא אומרת פסוק "שימני כחותם על ליבך כחותם על זרועך", האם זה לפי דין, או שמא חס וחלילה זה בעיה?
תשובה: יוזמת הרב כאן הייתה מיותרת. פני לרבנות הראשית וצייני את שם הרב. להמשך הדיון בנושא
שאלה: לשנה הבאה בירושלים: האם מותר כבר במוצאי תשעה באב אחרי ערבית לשיר ולרקוד?
תשובה: חכמים קבעו את הצום ב-ט' באב מאחר ותחילת החורבן היה בתאריך זה והכל הולך אחר ההתחלה. אבל שהואיל ובפועל רובו של בית המקדש נשרף בעשירי נהגו ישראל להמשיך את דיני האבלות של תשעת הימים אף ליום העשירי. לאשכנזים נוהגים עד חצות היום ולספרדים עד סוף היום. ולכן אין לשיר ולרקוד במוצאי תשעה באב. (שולחן ערוך סימן תקנח ופניני הלכה דיני תשעה באב)
שאלה: מכשיר חשמלי בתשעת הימים: האם יש להימנע מקניית מכשירי חשמל בתשעת הימים, הכוונה למכשיר חשמלי כגון מכונת כביסה או מקרר שהתקלקלו ויש צורך להחליפם בדחיפות. יש לציין כי לוקח מספר ימים עד להגעת המכשיר?
תשובה: אפשר להזמין עכשיו ע"מ שהמכשיר יגיע למחרת ט' באב.
שאלה: שידוך עם גר צדק: הציעו לי שידוך עם גר צדק שלומד בישיבה מסודרת, האם יש עניין או הלכה שהבחור יתחתן רק עם גרה או שיהודיה יכולה להתחתן עם גר צדק, ומה ההשלכות של זה?
תשובה: אם הוא אכן גר צדק ממש, ירא שמים וגם בעל מדות טובות אין מניעה להתחתן איתו והילדים יהיו יהודים כשרים לכל דבר, אך ככל שידוך וכאן במיוחד צריך לברר עליו היטב לפני ההחלטה.
שאלה: פרשייה בתורה לשעה?: ראינו בפרשת מטות מסעי, כי ה ציווה לתת לבנות צלופחד את ירושת אביהן. וכן כל בת יורשת עליה להינשא לאיש מקרב שיבטה בכדי שלא תועבר נחלתה לשבט אחר, אם מצוה זאת היא לשעה, שהרי היום מותרים כל ישראל להנשא זה לזה, והרי למדנו שכל הכתוב בתורה זו הוראה לדורות ולא לשעה, כיצד ניתן להסביר הוראה זאת שהיא לשעה ולא לדורות?
תשובה: בפרשה זו אנחנו לומדים על מעלתה של ארץ ישראל ששבט יוסף רוצה שכל נחלתו תשאר בידיו. הסיבה לאיסור על בנות צלפחד להתחתן עם שבט אחר היא כדי שלפחות בכניסה לארץ בזמן חלוקת הנחלות שבט יוסף יקבל את כל נחלתו ומתוך כך את כל שלמותו הרוחנית. השלמות הרוחנית תלויה בישוב מלא של ארץ ישראל. גם לדורות, אף שאין חובה לכך, רצוי שאשה היורשת נחלה מאביה תנשא לבן שבטה (ועיין בהעמק דבר לנצי"ב על הפרשה)
שאלה: מעשר כספים מביטוח לאומי: האם יש לתת מעשר כספים מכסף שמגיע מביטוח לאומי?
תשובה: כן.
שאלה: שם האם המלא לצורך ברכה : אימי נולדה בחו"ל וכשעלתה ארצה (בגיל שנה) העניקו לה הוריה שם ישראלי. מאז, לא השתמשה (לא היא ולא משפחתה חבריה) ולו פעם אחת בשמה הישן, וגם בתעודת הזהות הוא אינו מופיע אלא רק שמה הישראלי הנוכחי. האם לצורך ברכה ודברים דומים, כאשר אומרים למשל פלונית בת פלונית, צריך להזכיר גם את שמה הישן של אימי, או שמספיק להזכיר את שמה הנוכחי?
תשובה: אם שמה הקודם השתקע, אין צורך להשתמש בו.
שאלה: השלמת תפילה בהליכה?: הייתי מעוניין לדעת האם ישנה מניעה להשלים את הפרקים מ"הודו" בשחרית שלא קראתי אותם בבוקר בבית הכנסת, תוך כדי ההליכה מהחניה עד למקום העבודה?
תשובה: לכתחילה יש להתפלל את כל התפילה מתחילתה ועד סופה על פי הסדר, ויש בזה סוד גדול. אך בדיעבד אין מניעה לקרוא לאחר התפילה את החלקים שלא קראתה קודם, ואם המקום מהחניה ועד למקום העבודה נקי שאין בו ריח רע וכדומה מותר.
שאלה: קדיש יתום   דרבנן לאחר שנת האבל: אני יתום מאב. האם יש עניין לומר קדיש דרבנן יתום לאחר גמר שנת האבל בכל הזדמנות, ומה במקרה שאין מי שיגיד קדיש האם יש עניין לומר?
תשובה: קדשי דרבנן אינו קדיש יתום. כל אחד יכול לאומרו.
שאלה: הגנת הילד: הרב ענה בתשובה לשאלתי אם ניתן לפנות לבית הדין להוציא פסיקה השוללת את ביקורי בתי ולינתה בבית הוריו ומגוריו של בעלי לשעבר, כי מן הסתם הגרוש יציג בפני בית הדין את עמדתו. מה קורה במידה ואני מביאה הוכחות: מהמשטרה, מועד השכונה, על כך שישנם בעיות קשות בבית הגרוש, האם אז יסתמכו על דבריו של הגרוש בלבד ובצורה בה הוא מציג את הדברים?
תשובה: אם בית הדין ישתכנע בכנות טענותיך, יש להניח שיפסוק לטובתך. בפרט אם עובדת סוציאלית תתמוך בעמדתך.
שאלה: נטילת ידיים לאחר בדיקות כירורגיות: האם ההלכה לפיה נוטלים ידיים לאחר הקזת דם, חלה על כל בדיקה הגורמת לדימום כגון טיפול שיניים והתערבויות כירורגיות שונות?
תשובה: אמנם בשו"ע חלק אורח חיים (סימן ד' סעיף י"ט) מובא שעל הקזת דם צריך נטילת ידים, אולם בספר יד אברהם ח"א (סי' ד' סק"ד) כתב בשם הגרש"ז אויירבאך, שזה דוקא כשההקזה עצמה היא לשם טיפול, אבל לבדיקות וכדומה אין צריך נטילת ידים, וכן פסק בספר ילקוט יוסף ח"א (עמוד תכט).
שאלה: אדישות בקשר להכל.: אני בזמן האחרון מרגיש אדישות לגבי הכל. ברור שאני מרגיש שמחה ועצב וכל זה אבל בקשר להלכות, אני פשוט לא מרגיש שזה משפיע עלי, רוב ההלכות פשוט גורמות לי להגיד "טוב, אז מה אכפת לי??", וזה לא בדיוק חוסר אמונה, זה פשוט חוסר רצון להתמקד בכל הסייגים ובכל הדברים הקטנים. שאני יודע שאומרים שזה חשוב. קראתי תשובה של רב בקשר למייל, שחייבים את כל הנקודות הקטנות במייל כדי שהוא יגיע לכתובת שהוא אמור להגיע, וכמו זה חייבים להקפיד על כל הסייגים כדי לעשות את המצווה נכון, אבל זה בדיוק מה שמעצבן אותי. הרעיון במחשב זה שהוא סתום, אין לו כלום, רובוט מטומטם, אין לו מחשבה אישיות אופי, ובגלל זה צריך לכתוב לו בדיוק את כל הדברים הקטנים במדוייק כי אחרת המחשב לא יבין. ככה זה הקדוש ברוך הוא? וגם הקטע שהכל מעורפל, כל מיני דברים שתכל ס אומרים שהם חשובים, אבל מה אם אני לא מרגיש שהם חשובים, מאיזה גישה בכלל להסתכל על כל זה, וכל העניין של קשר עם בנות, אני יודע שזה חשוב ואני שומר נגיעה, אבל אני שומר נגיעה כי אני רוצה קשר רציני בעתיד, לא בגלל שום הלכה, ההלכה פשוט לא ממש משכנעת אותי. והרעיון שקשר עם בת, כל הזמן אומרים, לא לדבר, לא לחשוב לא לזוז לא לנשום. אם זה קשר רציני עם בת שבאמת יכול להיות משהו רציני, מה הבעיה לדבר איתה הרבה, על נושאים חשובים. או להיפגש הרבה, אם רציניים ויודעים מה רוצים להוציא מזה, מה הבעיה, ככה העולם מתנהל!רוצים לעשות את כולם רובוטים, לא בשביל זה נוצרנו, כי כתוב לא תקרבו., מישהו הבין את זה ככה ומאז זהו, אסור לגעת? אולי אפשר לבוא בגישה של להסביר למה זה באמת חשוב?
תשובה: אתה מרגיש דברים נכונים. הנפש שלך היא נפש שאינה מקבלת שובע מפרטי פרטים. אתה רוצה להרגיש איך כל פרט קשור לדברים החשובים והערכיים שאיתם אתה מרגיש טוב. אין לך ברירה אתה חייב להרבות בברורים אמוניים בנוגע לטעם של המצוות, בנוגע למהו עם ישראל מהי תורה שבכתב ומהי תורה שבעל פה, רק לאחר שהיסודות הכלליים האלו יהיו יותר מבוררים אצלך, יש סיכוי שתוכל להרגיש טוב יותר עם פרטי הפרטים. ההסברה שאמרו לך בנוגע לפרטי מצוות זו הסברה ברמה מאד שיטחית וחלקית, אתה ראוי להסברות עמוקות יותר. אני ממליץ לך ללמוד מתוך הספר עין איה שכתב הרב קוק. אם יש לך יכולת נוספת תלמד ספר תפארת ישראל. ואם יש עוד יכולת תלמד מספר אורות התשובה. תראה שהדברים ישתנו אצלך. הגודל של התורה שהיא לא רק מאירה את תחום המחשבה אלא היא גם נותנת את הדרך לתרגם את כל הרעיונות לחיים ממשיים. תסתכל סביבך ותראה איזה ערכים יפים יש לאנשים שאוחזים בתורה. אם אתה נמצא בסביבה של בני תורה או רבנים שאינך מתלהב מהנהגותיהם הייתי מייעץ לך בדחיפות לחפש את האנשים שקשורים חזק לתורה והם כן מושכים אותך ומהווים בעבורך דגם לחיקוי או להשראה חיובית. יש בתורה דברים רבים שהם קשים לנו. אנו רוצים לזרום, לחיות לפרוץ להרגיש את החיים. והנה התורה נראית כחוסמת את החיים - לא מאפשרת לבוא לידי ביטוי. הדברים במיוחד נכונים בנוגע לנטייה המינית כלומר לחשק שלנו להיות עם המין השני בקשר. התורה אינה נגד קשר זה. התורה רק רוצה שנדע להשתמש בכוחות אלו בעוצמה ולא בצורה קטנונית. כל התקופה שלפני החתונה שלנו היא קשה לנו מאד מפני שאנו חסומים מלזרום בנושא זה. הקושי הזה יש לו רווחים גדולים בעתיד, כל האיפוק הוא קשה לנו אבל זו הדרך שבה אנו אוצרים בתוכנו אנרגיות שיבואו לידי ביטוי בזמן ובמקום המתאים ואז הם יהיו פיצוי על כל שנות ההתאפקות.
שאלה: מחיקת שם ה : לפני כשנה, הכנתי לאחותי (שנישאה ב"ה) את ברכת הכלה. את נוסח הברכה כתבתי בטוש על גבי שקף (כולל את שם ה כפי שמופיע בנוסח הברכה). בעקבות תקלה שקרתה, נאלצתי למחוק את כל הכתוב ולבצע כתיבה מחודשת. האם הייתה עם זה בעיה הלכתית, (מחיקת שם ה ) ומה עליי לעשות בדיעבד?
תשובה: אם כתבת את שם ה' בקיצור כזה ה' נראה לי שאין עם זה בעיה הלכתית, אבל אם כתבת את שם ה' במלואו כלומר הוי"ה ודאי שלא טוב עשית שמחקת, וא"כ צריך אתה לעשות תשובה על מחיקת שם ה' ולקבל על עצמך שיותר לא תכתוב כלל שם ה' בצורה הזו.
שאלה: מצוות דרבנן גדולות מדאורייתא?: האם מצוות רבנן גדולה יותר ממצוות דאורייתא, מהסיבה שעל מצוות דאורייתא מקבלים שכר שווה לאותה מצווה, ועל מצוות רבנן מקבלים שכר השווה לאותה המצווה, אבל ידוע שקיימת מצווה מהתורה לשמוע לחכמים, כלומר נובע מכך שכאשר אדם קיים מצוות רבנן הוא קיבל שכר על אותה מצווה וגם על המצווה דאורייתא שהוא שמע לחכמים, עיינתי בספר החינוך מצווה תצה, וכתוב שם שמצווה מהתורה לשמוע לחכמים, האם מצווה דרבנן גדולה יותר ממצווה דאורייתא?
תשובה: לא יתכן לחשוב שמצוה מדרבנן תהיה גדולה ממצוה שבאה ישיר מהקב"ה. אם עוף בחלב חמור יותר מבשר בהמה בחלב היה הקב"ה אוסר אותו מהתורה. ואם לא נאסר מן התורה סימן ברור הוא שהוא איננו חמור כל כך. ומה שמצוה מן התורה לשמוע לח זוהי מצוה שכוללת את כל דברי חכמים ואין היא מיוחדת דוקא לעוף בחלב או לאיסור מוקצה וכדומה. וכבר הסבירו זאת שחכמים הם כמו שומרים ביחס למלך. מי שפוגע בשומר מותר לשומר להורגו בלי משפט ומי שפוגע במלך מובא למשפט. ומכאן שיש אזהרה כללית לשמוע לחכמים כדי לשמור על התורה אבל התורה בעצמה כל מצוה בפני עצמה חשובה בלי קשר למצוה אחרת.
שאלה: קניית מתנה בתשעת הימים: האם מותר לקנות מתנה בתשעת הימים ולתת אותה לאחר ט באב?
תשובה: כן.
שאלה: דברי הרב ישראלי ביציאה לחו"ל: הרב כותב שהרב ישראלי מיקל, ע"פ דבריו בארץ חמדה, שהקל לצאת לחו"ל על מנת לחזור לכל צורך אפילו של רשות. ושלא לצורך כלל - אסור. מהי ההגדרה של דבר הרשות ומהי ההגדרה של שלא לצורך כלל?
תשובה: אולי אפשר לומר, שכל צורך כולל הסתכלות בפלאי הבריאה, הכרת טבעם של אנשים ועמים, התאווררות למי שהתייגע וזקוק למנוחה שלא יוכל לעשותה בארץ, מפני שיטרידו אותו אם ידעו שהוא בארץ. ושלא לצורך כלל, היינו לבילוי, או חופשה שאפשר לעשות בארץ.
שאלה: מדים חדשים מהגיוס: אנחנו בעז"ה מתגייסים ביום שלישי ז באב. אנחנו הולכים לקבל מדים חדשים לחלוטין, מותר ללבוש אותם בתשעת הימים?
תשובה: מותר, כיון שמדים הם לא דברים שקונים אותם ושמחים בהם.
שאלה: עיתונים הם מוקצה בשבת: קראתי בילקוט יוסף שעיתונים חילוניים הם מוקצה מחמת גופן משמע שהוא אסור לטילטול אפילו לצורך גופו או מקומו. בביתי קונים עיתונים חילוניים בשבת. והרבה פעמים בשבת עצמה יש עיתונים שמונחים על הספה שבה אני רוצה לשבת. ואז אני צריך להזיז אותם. או שלפעמים יש תמונה לא צנועה בשער של העיתון. אז אני הופך אותו או שם עליו עיתון אחר. וכעת מתברר לי שזה בעצם אסור. אז איך עליי לנהוג? זה דבר שממש מטריד אותי.
תשובה: תזיז את העיתון על ידי טלטול מן הצד כלומר ע"י חפץ אחר ולא בידים. ואם יש תמונה לא צנועה ואתה לא יכול להפוך את העיתון ע"י חפץ אחר אפשר במקרה כזה להפוך את העיתון בידים שבמקום איסור כזה (של ראיית תמונה לא צנועה) לא גזרו רבנן.
שאלה: שימני כחותם - ספק בקידושין?: קראתי את תשובת הרב לשאלתי "שימני כחותם", האם זה פוסל משהו מהקידושין או שאני צריך לעשות משהו בנדון (חוץ מלפנות לרבנות)?
תשובה: אם הדבר נעשה אחרי גמר כל הטקס והיה ברור שאינו חלק מהקדושין הקידושין תפסו. אך אם הדבר נעשה במעמד אחד עם מתן הטבעת יש ספק על הקידושין. לתשובה הקודמת
שאלה: קניית סנדלים חדשות בר"ח אב: האם מותר לקנות סנדלים חדשות בר"ח עצמו, כאשר לא הספקתי לקנותם לפני כן, וללבשם לכבוד שבת קודש (או אולי בר"ח עצמו), יצויין כי קניתי את הסנדלים כי באחד הסנדלים שלי נקרעה רצועה שגורמת לאי נוחות רצינית מאוד שאף לפעמים מגיע לכאב, אשמח גם לדעת מדוע ניתן לקנות סנדלים חדשות בשלושת השבועות לפני תשעת הימים?
תשובה: אסור לקנות מנעלים וסנדלים חדשים בימים אלו. ועצתי לך שתתקן את הסנדלים הישנים, שתיקונם מותר בימים אלו.
שאלה: המתנה בין בשר לחלב ליולדת: כמה זמן צריכה יולדת להמתין בין בשר לחלב, האם יש הבדל בין אדם רגיל, ועד מתי היא מוגדרת כיולדת?
תשובה: יולדת המרגישה חולשה נחשבת לחולה במשך 30 יום. אם היא זקוקה לכך מותר לה לשתות חלב 3 שעות אחרי בשר.
שאלה: בטחון בהשם?: יש לי מצב קצת קשה בפרנסה. התפללתי במירון בכותל ובקברי צדיקים, התפללתי הרבה מאוד, סיימתי ספר תהלים מספר פעמים, אמרתי איגרת הרמב"ן, נתתי הרבה צדקה, ניסיתי כמה פעמים לתווך בין אנשי עסקים אך עדיין לא יצא כלום. האם ומה יכולה להיות הסיבה שתפילתי עדיין לא נענתה, מה הפירוש שתפילה אינה חוזרת ריקם, האם מותר בכלל להתפלל לעשירות ולהצלחה במסחר?
תשובה: התפילה אינה חוזרת ריקם. אך רבונו של עולם מיטיב רק מה שבאמת לטובת האדם ולפעמים לטובתו שיעבור זמן מה יסורים ולא יענו בקשותיו. התפילה מועילה עם ההשתדלות הנכונה ואולי לא עשית עדין את מה שבידך לעשות ולכן לא נענית. מותר להתפלל על פרנסה.
שאלה: להתחתן עם מישהי עם קעקוע?: אני חילוני. אך התורה והלכותיה מאוד חשובים לי. חברתי עשתה קעקוע לא מזמן למורת רוחי, אני הסתייגתי מהקעקוע מטעמי דת ברורים ומטעמי יופי. אני וחברתי מתכננים להנשא בעוד כשנה ב"ה, האם ישנה בעיה מבחינה דתית להינשא למישהי שיש לה קעקוע?
תשובה: קעקוע אסור על פי התורה. והוא מנוגד לרוח היהדות. ולכן מן הראוי לסלק אותו. אין איסור להתחתן עם אשה שיש לה קעקוע. אבל כאמור תעשה מאמץ לשכנע אותה שהיא תעבור טיפול המסלק את הקעקוע
שאלה: עדשות חדשות בתשעת הימים: האם מותר לי לעשות עדשות בתשעת הימים או שזה נחשב לחידוש? (אני ספרדי)
תשובה: מותר כיון שעדשות מגע אינם מהדברים שאדם קונה אותם ושמח בקנייתם.
שאלה: להתחיל בתהליך הגירושין: איך מתחילים בתהליך הגירושין? אישתי ואני החלטנו להתגרש אבל אין לנו מושג איך עושים זאת ולמי פונים - אנחנו לאחר יעוץ זוגי.
תשובה: אם כבר החלטתם בהסכמה להתגרש עליכם לפנות לבית הדין הרבני האזורי ולהגיש בקשה לגרושין. אני ממליץ שמקודם תסכמו ביניכם את חלוקת הרכוש ושאר הפרטים שהכל יהיה בהסכמה ואז התהליך יהיה קצר וגם בריא לשניכם. תוכלו גם לפנות לעורך דין או לטוען רבני שיפנה בשמכם לבית הדין.
שאלה: מי שברך לשבויים ולנעדרים: אני מעוניין להפיץ "מי שברך לשבויים ולנעדרים". שאלותיי לגבי המקרים הבאים: 1. סולטן יעקוב - ידוע לי כי הרבצ"ר הכריז על ה-3 כחללים, וחזר בו לגבי זכריה באומל. האם לפרסם רק את שמו? 2. באתר צה"ל ישנם 3 נעדרים נוספים - גיא חבר, זאב רוטשק ומג די חלבי. לכלול אותם ברשימה?
תשובה: לענ"ד נראה שלא להזכיר שמות של אלו שאנו מסופקים אם הם חיים או לא. ורק להזכיר באופן כללי את כל אחינו החיילים השבויים בידי אוייבנו. שנזכה לראותם באים לביתם בלי פגע לעצמם או לעם ישראל.
שאלה: "כיפוף" היהדות לחילוני: האם "מתוך שלא לשמה בא לשמה" הוא כלי לבניית וחיזוק האמונה, נגיד, האם נתיר לאישה חילונית ליטבול באמבטיה כשלב בגילוי היהדות, שהרי זה מדרגה בדרך אל המיקווה, ואם לא עד כמה מותר לאדם "לכופף" את דיני התורה כדי ליצור קשר בין האדם היהודי לדתו?
תשובה: שאלה גדולה אתה שואל. באופן כללי אין לכופף את התורה לשום דבר. אנו לא משנים את התורה לפי צרכינו והתורה היא לא תוכנית כבקשתך. אולם במקום שיש מחלה - מחלת האמונה. במקום שקורא פנצ'ר ואדם לא גדל ולא מרגיש את תחושת האמונה באופן טבעי, אנו צריכים "לשבור את הראש" כיצד שוב להבריא את האדם. כאן יש מקום לשם רפואה לתת תרופות שאינם מאכל בריאים. אולם צריכים להדגיש ולזכור כל הזמן שזה דרך רק לחולים ולא לבריאות הישראלית שהיא אמונה שלמה שלוקחת את הקודש כמות שהוא. בנוגע לענין האמבטיה נראה לי שזו עצה שאינה טובה. בדרך זו האישה תחשוב שענין הטהרה והמקווה קשור לנקיון הפיזי. זאת לא כוונת התורה. מרגע ראשון צריך להבהיר שהטהרה קשורה דווקא למים חיים. לעומת זאת שתלך לים יש לכך מקום. בכדי לדעת מה ראוי לתת כתרופה ומה יכול לגרום לנזק גם בהמשך צריך להיות רופא מומחה. לכך בכל שינוי מהכתוב והפשטות צריך להתייעץ עם ת"ח.
שאלה: תיקוני צבע בדירה בתשעת הימים: האם מותר לי לבצע תיקוניי צבע בשבוע שחל בו ט באב, זה לא המקצוע שלי, אבל בשבוע זה אני לא עובד וזו הזדמנות בשבילי?
תשובה: אם המטרה לייפות אסור, אך אם מדובר בצבע שהתקלף ויש צורך לתקן מותר.
שאלה: מעשר כספים למקובל?: הלכתי לרב מקובל אשר בירך אותי ונתן לי טיפול מסוים אשר שילמתי בגין טיפול זה. האם אני יכול להחשיב סכום זה כחלק ממעשר כספים, שכן נראה לי שסכום זה הולך לתרומה לישיבה, אציין שהמדובר באדמ"ור שמקובל על גדולי ישראל?
תשובה: נראה לי שמותר להשתמש ממעשר כספים לזה, כיון שבדרך כלל כספים אלו משמשים לתרומות ולהחזקת מוסדות תורה וכדו' (וכל זה אם באמת מדובר באדמו"ר מוכר המקובל על גדולי ישראל, אבל אלה המחשיבים עצמם למקובלים, נראה לי שלא טוב ללכת אליהם בכלל).
שאלה: הכשרת סיר לחץ: איך מכשירים סיר לחץ, שבישלו בו בשר טרף, הסיר לא היה בשימוש במשך השנה האחרונה?
תשובה: כדי להכשיר סיר זה צריך להגעילו במים רותחים שנמצאים על האש, לכן צריך לעשות כך: א. לנקות היטב את הסיר מכל לכלוך שומן שרוף וחלודה. צריך לשים לב שגם בידיות אין לכלוך או חלודה. לשם כך כדאי לפרק את הידיות. אם אי אפשר לנקות- צריך לשרוף עם אש את המקומות בהם יש לכלוך, מוכרחים לנקות היטב את הגומיות והשסתום של הסיר לחץ. אם א"א לנקותם- יש להחליפם הסיר לחץ חייב להיות יבש לחלוטין לפני הגעלה. ב. לוקחים סיר גדול שאפשר להכניס את הסיר הנ"ל לתוכו כולל המכסה של הסיר לחץ. הסיר הגדול חייב להיות נקי לחלוטין ולא נעשה בו שימוש במשך 24 שעות אחרונות. לא משנה אם זה סיר בשרי או חלבי. ג. ממלאים את הסיר הגדול במים ומרתיחים על האש. ד. ברגע שהמים רותחים ומעלים בועות והסיר עדיין על אש דולקת- מכניסים את הסיר לחץ לתוכו כולל המכסה והידיות שלו. ה. משאירים את הסיר לחץ קצת זמן בתוך המים הרותחים ואח"כ מוציאים ושוטפים במים קרים. ו. אם הסיר לחץ גדול מדי כך שאינו נכנס לסיר אחר- אפשר להכניס את הסיר לחץ בשני שלבים כל פעם חלק אחר שלו, העיקר שבסה"כ כולו היה בתוך המים הרותחים, או לחילופין להעמיד אותו על אש כשהוא יבש לחלוטין ולתת לו להתחמם כ-10 דקות וגם המכסה יתחמם, וזה נקרא ליבון קל. מסובך? אולי עדיף להשקיע בסיר חדש?! הרב שלמה רקובסקי.
שאלה: תפילין של נפטר: האם יש בעיה בהנחת תפילין של אדם שנפטר, ואם יש לי תפילין מהודרות, מה עדיף להניח, תפילין מהודרות או פשוטות של נפטר שיהיו לעילוי נשמתו?
תשובה: לא נראה לי שיש עם זה בעיה הלכתית.
שאלה: תפילה בטרמפ: אם נוסעים בטרמפ, ומפאת חוסר זמן אין ברירה אלא להתפלל בטרמפ. האם לעצור בשלב סמוך לתפילת העמידה ולרדת כדי לעשות את תפילת העמידה לא תוך כדי נסיעה, ובנוסף כשיורדים מהטרמפ יש צורך להודות לנהג, או להתפלל ברכב בישיבה, כמובן שהשאלה הנ"ל היא רק בלית ברירה, כשאי אפשר להתפלל לפני הנסיעה או לאחריה?
תשובה: אם אתה יכול לרדת ולהתפלל מה טוב, ואם אתה לא יכול לרדת אז אפשר להתפלל בישיבה במכונית.
שאלה: הפלת עובר עם מומים: בתי חיה בארה"ב בשבוע 24 והתגלו מומים בלב עמוד שידרה כבד וריאות, השאלה שלי אם יש להמשיך עם ההריון שיודע שהעובר לא מפותח ויש סיכוי שלא ישרוד אחרי הלידה, או שיש לבצע הפלה?
תשובה: פני למכון פועה הם מתמחים בנושאים כאובים כאלו.
שאלה: ברית דחויה: בני נולד ביום שישי 21 7 אבל בשל מחלת הצהבת לא ניתן לקיים את ברית המילה במועדה ב28 7. בכוונתנו לקיים את הטקס ביום שישי מיד לאחר צום תשעה באב. האם זה מותר, יש לציין שאנו זוג מעורב - ספרדי ואשכנזיה והמוהל הינו אשכנזי. מהם המנהגים לגבי אשכנזים וספרדים?
תשובה: יש פוסקים ספרדים האוסרים לערוך ברית דחויה ימי ה' וו' בגלל סמיכותם לשבת.
שאלה: שמיעת רדיו בתקופת המלחמה: האם מותר לפתוח רדיו בשבת, אם לא זכרתי לפתוח לפני שבת כדי לדעת האם מותר לצאת לשירותים להביא אוכל לסעודת שבת, במידה ולא, איך מביאים אוכל לסעודת שבת, בהנחה שאסור לצאת?
תשובה: באזורי הלחימה יש לפתוח גל שקט מערב שבת. בשבת עצמה אין לפתוח, אלא א"כ רב מקומי המכיר את תנאי המקום והזמן מקרוב יורה כן. אמצעי תקשורת בשבת לאור המצב הביטחוני חילול שבת לאור המצב הביטחוני